واہلہ (حضرت نوح علیہ السلام دی ذال)

حضرت نوح علیہ السلام دی ذال دا ناں واہلہ یا والہہ ہئی۔

 اسلام وِچ 
حضرت نوح علیہ السلام دی ذال دا ناں واہلہ یا والہہ ہئی۔ اِین٘دا ذِکر قُرآن مجید وِچ اِین٘ویں آیا ہِے:
 ضَرَبَ اللَّهُ مَثَلًا لِّلَّذِينَ كَفَرُوا اِمْرَأَةَ نُوحٍ وَاِمْرَأَةَ لُوطٍ كَانَتَا تَحْتَ عَبْدَيْنِ مِنْ عِبَادِنَا صَالِحَيْنِ فَخَانَتَاهُمَا فَلَمْ يُغْنِيَا عَنْهُمَا مِنَ اللَّهِ شَيْئًا وَقِيلَ ادْخُلَا النَّارَ مَعَ الدَّاخِلِينَ‎ ​
اَللہ مثال بیان کریندے اُنھاں دے معاملے وِچ جِہڑے کافر تِھی ڳئِین، نوحؑ دِی، ذال دِی تے لُوط دِی ذال دِی، او ݙُوہائیں اَساݙے نیک بندیاں وِچُوں ݙُوں دے نِکاح (گھراں) وِچ ہَن، ٻَس اُنھاں ݙوہائیں اُنھاں دِی کہیں نہ کہیں ڳالھ دِی بَد دیانتی کِیتی، پَر او (نسبت) اَللہ دے سامݨیں اُنھاں دے کہیں کَمّ نہ آسَڳی، بلکہ اُنھاں کُوں آکھیا ڳیا، جو بھا وِچ داخِل تِھیوَݨ والیاں نال تُساں وِی داخل تِھی وَن٘ڄو (١٠)۔ ۔القرآن 66:10 (التحریم: 10)عبداللہ بن عباس فرمین٘دے ہِن جو کہِیں نبی دی ذال کݙان٘ہِیں بدکار نِھیں رہی۔ حضرت نوح علیہ السلام دی ذال دے بارے وِچ آکھیا وین٘دا ہِے جو اُوہ آپݨی قوم دے جابراں کُوں ایمان گِھن آوݨ آلیاں دی خبراں پُچایا کرین٘دی ہئی۔ اَتے حضرت لوط علیہ السلام دی ذال آپݨے گھر وِچ آوݨ آلے مِمھاناں دی اطّلاع آپݨی قوم دے بد عملے لوکاں کوں ݙے ݙِین٘دی ہئی۔تفسیر روح البیان،ڈاکٹر محمد اسلم صدیقی،التحریم ،10 عبدالرزاق والفریابی و سعید بن منصور و عبد بن حمید و ابن ابی الدنیا و ابن جریر و ابن المنذر و ابن ابی حاتم والحاکم و صححہ نے کئی طرق تُوں ابنِ عباس (رضی اللہ عنہٗ) تُوں روایت کِیتا ہِے جو آیت فخانتاہما جو اِنّھاں ݙُون٘ہائیں تِرِیمتاں نے اِنّھاں ݙُون٘ہائیں بندیاں دا حق ادا نِھیں کِیتا۔ یعنی اِنّھاں ݙُون٘ہائیں نے زنا نئیں کِیتا ہئی جاں جو حضرت نوح علیہ السلام دی ذال دی خیانت اِیہ ہئی جو اُوہ لوکاں کُوں آہْدی ہئی جو اِیہ اللہ دا نبی مجنون ہِے اَتے حضرت لوط علیہ السلام دی ذال دی خیانت اِیہ ہئی جو اِیں نے مِمھاناں دا ݙَسا ݙِتّا جو سوہݨیں مِمھان آئے ہوئے ہِن جَلتی نال آ ون٘ڄو اِیہ خیانت اِین٘دی خیانت ناں ہئی۔تفسیر الدرالمنثور امام جلال الدین سیوطی،التحریم 10

 ٻیا ݙیکھو 

 قُرآن مجید وِچ انبیاء

 قُرآن مجید وِچ قوماں دا ذکر

 قُرآن مجید وِچ حیوانات

 قُرآن مجید وِچ تِرِیمتاں دا ذکر

 حوالہ جات 

ونکی:ڄَمَّݨ دی پوتھی دے شخصیّتاں
ونکی:ڄَمَّݨ دی پوتھی
ونکی:اِسلام وِچ بائبل دے شخصیّتاں
ونکی:پُراݨے عہد ناویں دی مقدسات
ونکی:پُراݨے عہد ناویں دے تِرِیمتاں
ونکی:عبرانی بائبل وِچ تِرِیمتاں دا ذکر
ونکی:تِرِیمت اَتے اِسلام
ونکی:قُرآن مجید وِچ تِرِیمتاں
ونکی:قُرآن مجید وِچ شخصیّتاں دا ذِکر
ونکی:قُرآن مجید وِچ نسائیت